
На 24.08.2018г. в прекрасния амфитеатър на парка Св. Марина, близо до Созопол се състоя пилотното изпълнение на планираната социална иновация „Повишаване капацитета на общинската администрация и социалните партньори за социално включване на етнически групи чрез осигуряване на заетост в туризма. Това събитие е в изпълнение на проект „Социални иновации за включване на етнически и уязвими групи в община Созопол”. 
Пред ентусиазирана публика беше представен създадения в рамките на проекта ромски културен туристически продукт.
 11 ентусиазирани млади хора след предварителен подбор и проведено събеседване сформираха танцова група, като й дадоха име – „Ромски искри”. Под вещото ръководство на хореограф участниците се подготвиха за да представят пред публика магията на българския фолклор и ромския танц. 
Програмата започна с изпълнение на Дунавско хоро – с този популярен танц, който навършва 81 г от създаването си, българите посрещат всяка Нова година. 
Особен интерес представляваше и възможността на присъстващите да се запознаят със спецификата на българските народни инструменти.
Самодейците заразиха зрителите със своята енергия при изпълнение на ромския танц. След неговото представяне, участниците поканиха по-активните от публиката, които с удоволствие се включиха в първите уроци под съпровод на ромски ритми. Танцът носи позитивност и жизненост, но той е и много добра фитнес – тренировка. В това се убедиха и участващи и зрители.
Фурор предизвика изпълнението на Асен – неговите умения при барабаните завладяха и публика и участници.
Събитието приключи с кръшно българско право хоро, в което се включиха активно по-голяма част от зрителите. 
Настоящата статия отразява напредъка на проект „Социални иновации за включване на етнически и уязвими групи в община Созопол”, който се реализира по Договор за безвъзмездна помощ №BG05M9OP001-4.001-0011-C01, финансиран по Процедура BG05M9OP001-4.001 „Транснационални и дунавски партньорства за заетост и растеж” на Оперативна програма „Развитие на човешките ресурси“ 2014-2020, съ-финансирана от Европейския социален фонд и Националния бюджет на Република България. Отговорност за съдържанието на статията се носи от бенефициента Община Созопол и статията по никакъв начин не представлява официално становище на Управляващия орган или ЕС.

